Patrick Russel

Patrick Russel (født 22. desember 1946) er en tidligere fransk alpinist. På slutten av 1960-årene og begynnelsen av 1970-årene var han en av de dominerende slalåm- og storslalåmkjørerne i verdenscupen.

Russel kunne feire sine første verdenscuptriumfer med to seire i sesongen 1967/68, den første i slalåm i Kirkerudbakken i Bærum 25. februar 1968. Etter at Jean-Claude Killy la opp etter OL 1968 fremstod han som franskmennenens nye idol i slalåmbakken. I løpet av 3 år vant han 13 verdenscupseire, like mange ganger stod han på et lavere trinn på seierspallen. Sesongen 1969/70 var han like ved å gå helt til topps i den sammenlagte verdenscupen, men ble til slutt slått med tre poeng av østerrikeren Karl Schranz.

Han lyktes aldri hundre prosent i de internasjonale mesterskapene, men han fikk to sølvmedaljer i VM 1970 (slalåm og kombinasjonen). Tre uker før OL 1972 i Sapporo falt han stygt i verdenscuprennene i Berchtesgaden og brakk leggen.

Han kom tilbake i den franske landslagstroppen, men ble snart satt ut av laget til fordel for yngre krefter.

 Verdenscupseire 

 Dato Sted Land Disiplin 25. februar 1968  Oslo  Norge  Slalåm 1. mars 1968  Kranjska Gora  Jugoslavia  Slalåm 19. januar 1969  Kitzbühel  Østerrike  Slalåm 9. februar 1969  Åre  Sverige  Slalåm 20. desember 1969  Lienz  Østerrike  Storslalåm 11. januar 1970  Wengen  Sveits  Slalåm 18. januar 1970  Kitzbühel  Österreich  Slalåm 25. januar 1970  Megève  Frankrike  Slalåm 8. mars 1970  Heavenly Valley USA  Storslalåm 15. mars 1970  Voss  Norge  Slalåm 17. desember 1970  Val-d’Isère  Frankrike  Storslalåm 18. januar 1971  Adelboden  Sveits  Storslalåm 14. februar 1971  Mont Sainte-Anne  Canada  Slalåm

 Referanser 

 Eksterne lenker 


Kategori:Franske alpinister
Kategori:Personer fra Chamonix
Kategori:Fødsler i 1946